text: [{"text_idx": "#000001", "text": "Si\u0301 video: Enn ein gitin granskari og serfr\u00f8\u00f0ingur m\u00e6lir til at ste\u00f0ga mRNA-koppsetingunum i\u0301 stundini"}, {"text_idx": "#000002", "text": "Vi\u00f0urkendi professarin og serfr\u00f8\u00f0ingurin i\u0301 greining av heiligva\u0301gstrygd a\u0301 MIT, Retsef Levi, leg\u00f0i ma\u0301nadagin eitt video u\u0301t a\u0301 Twitter, har hann sigur m.a.: \u201cVit eiga at ste\u00f0ga koppsetingunum i\u0301 stundini ti\u0301 t\u00e6r elva til sli\u0301kan ska\u00f0a, sum vit ikki hava s\u00e6\u00f0 fyrr, herundir dey\u00f0a hja\u0301 ungum og b\u00f8rnum.\u201d Si\u0301 video og umseting, umframt leinki til pro\u0301gvini hja\u0301 honum."}, {"text_idx": "#000003", "text": "Ta\u00f0 legst afturat vi\u00f0 granskarum og l\u00e6knum, sum heita a\u0301 myndugleikar um at ste\u00f0ga vi\u00f0 mRNA-koppseting i\u0301mo\u0301ti koronu."}, {"text_idx": "#000004", "text": "Ma\u0301nadagin 30. januar gj\u00f8rdi professarin a\u0301 MIT, Retsef Levi eitt uppslag a\u0301 Twitter, har hann grei\u00f0ir fra\u0301, hv\u00f8nn ska\u00f0a mRNA-prikini gera ungum fo\u0301lki."}, {"text_idx": "#000005", "text": "\u201cPro\u0301vtilfari\u00f0 ho\u0301past upp og er o\u0301svitaligt, mRNA koppingarnar elva til a\u0301lvarsligan ska\u00f0a, herundir dey\u00f0a, serliga millum ungfo\u0301lk. Vit mugu ste\u00f0ga i\u0301 stundini vi\u00f0 at geva t\u00e6r!,\u201d seg\u00f0i Retsef Levi, sum er professari og serfr\u00f8\u00f0ingur i\u0301 greining, va\u0301\u00f0asty\u0301ring, heilsuskipanum, matv\u00f8ru og landbu\u0301na\u00f0ar skipanum, framlei\u00f0slu og veitingarketusty\u0301ring a\u0301 MIT."}, {"text_idx": "#000006", "text": "\"Hey, eg eiti Retsef Levi, og si\u0301\u00f0ani 2006 havi eg veri\u00f0 limur i\u0301 fakultetinum a\u0301 MIT i\u0301 Cambridge Massechusets."}, {"text_idx": "#000007", "text": "Eg havi meira enn 30 a\u0301ra royndir i\u0301 verki og sum akademikari at ny\u0301ta da\u0301tur i\u0301 greiningum til tess at meta um og handfara va\u0301\u00f0a. Serliga i\u0301 sambandi vi\u00f0 heilsuskipanir, heilsupolitikkir, eins v\u00e6l og handfaring av trygd og go\u0301\u00f0sku i\u0301 sambandi vi\u00f0 framlei\u00f0slu av heiligva\u0301gi."}, {"text_idx": "#000008", "text": "Eg taki upp hetta video til tess at deila vi\u00f0 tykkum mi\u0301na sterku sannf\u00f8ring, at sum st\u00f8\u00f0an er i\u0301 l\u00f8tuni, so eiga \u00f8ll kovid-mRNA koppsetingar-a\u0301t\u00f8k at ste\u00f0ga i\u0301 stundini."}, {"text_idx": "#000009", "text": "Tey skulu ste\u00f0ga, ti\u0301 tey fulkomiliga sviki\u00f0 at liva\u00f0 upp til naka\u00f0 av teimum lyftum, sum reklamera\u00f0 var vi\u00f0, vi\u00f0vi\u0301kjandi virkna\u00f0i. Og ta\u00f0 sum meira umra\u0301\u00f0andi er, tey eiga at ste\u00f0ga vegna vaksandi og o\u0301svitaliga pro\u0301vtilfari\u00f0, sum vi\u0301sir, at koppingin elvir til so no\u0301gvan ska\u00f0a, sum onganti\u0301\u00f0 er s\u00e6tt fyrr, herundir dey\u00f0a hja\u0301 ungum og b\u00f8rnum."}, {"text_idx": "#000010", "text": "Eg byrja\u00f0i perso\u0301nliga at stu\u0301ra um koppsetingar-trygdina a\u0301lei\u00f0 mi\u00f0skei\u00f0is i\u0301 2021, ta\u0301 i\u00f0 ta\u00f0 gj\u00f8rdist kent, at mRNA koppingarevnini elva til myokarditis, ein bruni i\u0301 hjartanum."}, {"text_idx": "#000011", "text": "Eftirsum at ta\u00f0 er trupult at sta\u00f0festa myokarditis, ti\u0301 ta\u00f0 ofta hevur veik sju\u0301kuey\u00f0kenni ella ennta\u0301 kann vera uttan sju\u0301kuey\u00f0kenni, og ta\u00f0 eisini er kent fyri at ein vanlig ors\u00f8k til bra\u0301dligan hjartaste\u00f0g uttanfyri sju\u0301krahu\u0301si\u00f0, serliga millum ungfo\u0301lk, so var eg sera stu\u0301rin um at ta\u00f0 fo\u0301r ikki at ver\u00f0a uppdaga\u00f0 av teimum verandi trygdareftirlitisskipanunum."}, {"text_idx": "#000012", "text": "Eggja\u00f0 av hesum, gj\u00f8rdu vit av at greina landsumfatandi i\u0301sraelsku EMS (emergency medical service / bra\u0301\u00f0feingis l\u00e6knalig t\u00e6nasta) da\u0301turnar fyri at si\u0301ggja, um har vo\u0301ru n\u00f8kur signal um \u00f8kt hja\u0301a\u0301rin uttanfyri sju\u0301krahu\u0301s."}, {"text_idx": "#000013", "text": "\u201cVit sta\u00f0festu eina h\u00e6kking uppa\u0301 25% i\u0301 hjartaste\u00f0g diagnosum\u201d"}, {"text_idx": "#000014", "text": "\u201cGreiningarnar av EMS uppkallum og diagnosuda\u0301tum fra\u0301 2019 til og vi\u00f0 fyrru helvt av 2021, avdu\u0301ka\u00f0u n\u00f8kur sera \u00f8rkymlandi signal. Vit sta\u00f0festu eina \u00f8king upp a\u0301 25% i\u0301 ors\u00f8kum av diagnosum vi\u00f0 hjartaste\u00f0gi millum tey sum vo\u0301ru 16 til 39 a\u0301r i\u0301 fyrru helvt av 2021, ju\u0301st ta\u0301 i\u00f0 fari\u00f0 var undir at koppseta i\u0301 I\u0301srael. Ein minni h\u00e6kking var eisini sta\u00f0fest millum eldri aldursbo\u0301lkar. Harumframt sta\u00f0festu vit eisini eina hagfr\u00f8\u00f0isliga signifikant ti\u0301\u00f0arbundi\u00f0 samanfall millum tali\u00f0 av Pfizer prikum, sum fo\u0301lki\u00f0 hev\u00f0i fingi\u00f0, og hvussu no\u0301gv bra\u0301\u00f0feingis-uppkall vo\u0301ru framd vi\u00f0 hjartaste\u00f0gi sum diagnosu."}, {"text_idx": "#000015", "text": "A\u0301hugavert er ta\u00f0, at vit ikki funnu naka\u00f0 signifikant hagfr\u00f8\u00f0isligt samanfall vi\u00f0 tali\u00f0 av kovidtilbur\u00f0um i\u0301 ti\u0301\u00f0arskei\u00f0inum."}, {"text_idx": "#000016", "text": "Me\u00f0an hetta ikki er naka\u00f0 pro\u0301gv um ors\u00f8ks-samanhang, so elvdi hetta til no\u0301gva stu\u0301ran, serliga havandi i\u0301 huga kendu virknis-mekanismurnar, og vit heittu a\u0301 i\u0301sraelska heilsuma\u0301lara\u0301\u00f0i\u00f0 at kanna hetta gj\u00f8lla beinanvegin, hvat eru undirliggjandi ors\u00f8kirnar til \u00f8kingina i\u0301 uppkallum i\u0301 sambandi vi\u00f0 hjartaste\u00f0g. Ti\u0301verri, so vi\u0301tt eg veit, var ein sli\u0301k gj\u00f8llig kanning onganti\u0301\u00f0 framd."}, {"text_idx": "#000017", "text": "Eg haldi nu\u0301, at samanlagda pro\u0301vtilfari\u00f0 er avgerandi og va\u0301ttar okkara stu\u0301ran, at mRNA koppingarnar veruliga elva til bra\u0301dligan hjartaste\u00f0g sum fylgju av koppsetingarelvdum myokarditis. Og hetta er m\u00f8guliga bara ein mekanisma, sum koppsetingarnar elva til ska\u00f0a i\u0301gj\u00f8gnum."}, {"text_idx": "#000018", "text": "Da\u0301tur u\u0301r Sto\u0301rabretlandi, Skotlandi, og Australia vi\u0301sa ta\u00f0 sama, sum da\u0301turnar u\u0301r I\u0301srael. Onnur t\u00f8l u\u0301r I\u0301srael benda a\u0301 at bra\u0301\u00f0feingis heilsustarvsfo\u0301lk i\u0301 I\u0301srael framdu meira enn 3000 fleiri uppafturvekingar (t.d. vi\u00f0 hjartastartara) samanbori\u00f0 vi\u00f0 2019, ta\u00f0 er ein v\u00f8kstur upp a\u0301 27%."}, {"text_idx": "#000019", "text": "Tv\u00e6r prospektivar kanningar u\u0301r Teilandi og Sveis, har fo\u0301lk vo\u0301ru kanna\u00f0 a\u0301\u00f0renn og aftana\u0301 at hava mo\u0301ttiki\u00f0 koppseting, benda a\u0301 at t\u00f8lini fyri ska\u00f0a a\u0301 hj\u00f8rtuni eru munandi h\u00e6gri, enn hvat ver\u00f0ur sta\u00f0fest og skra\u0301sett vi\u00f0 kliniskari diagnosu. Hetta er ju\u0301st ta\u00f0 sama, sum gj\u00f8rdi seg galdandi, ta\u0301 i\u00f0 amerikanski herurin gj\u00f8rdi eina li\u0301knandi kanning i\u0301 sambandi vi\u00f0 eina koppseting fyri pokur i\u0301 2015."}, {"text_idx": "#000020", "text": "Ein onnur kanning fra\u0301 Harvard Medical School, sta\u00f0festi eitt heilt speik i\u0301 blo\u0301\u00f0inum a\u0301 b\u00f8rnum, sum h\u00f8vdu fingi\u00f0 myocarditis av koppsetingini, sum aftur er ein a\u0301bending um undirliggjandi mekanismuna, sum elvir til ska\u00f0an, men sum i\u0301 roynd hevur enn brei\u00f0ari ty\u0301dning vi\u00f0v. trygdini vi\u00f0 koppsetingini, havandi i\u0301 huga ta\u00f0 endurtikna pro\u0301vtilfari\u00f0 vit hava, fyri at mRNA-feittpartiklarnir i\u0301 roynd fara i\u0301 blo\u0301\u00f0rensli\u00f0."}, {"text_idx": "#000021", "text": "\u201cOg til seinast, li\u0301kskur\u00f0ir av fo\u0301lki, sum eru dey\u00f0 stutt eftir at tey hava fingi\u00f0 koppseting, benda a\u0301, at i\u0301 einum sto\u0301rum parti av f\u00f8runum, eru ta\u00f0 sterk pro\u0301gv fyri at myokarditis vegna koppseting, var atvoldin til dey\u00f0an."}, {"text_idx": "#000022", "text": "So havandi alt hetta pro\u0301vtilfar i\u0301 huga, haldi eg ikki, ta\u00f0 er naka\u00f0 anna\u00f0 etiskt ella vi\u0301sindaligt val, enn at taka hesar heiligva\u0301gsv\u00f8rurnar av markna\u00f0inum og ste\u00f0a \u00f8llum mRNA programmum. Hetta er greitt tann mest misseydna\u00f0i heiligva\u0301gurin i\u0301 s\u00f8guni, b\u00e6\u00f0i i\u0301 mun til virkna\u00f0 og trygd. Og vit noy\u00f0ast at kanna og hugsa gj\u00f8lla, hvussu hetta samstundis kundi vera tann l\u00e6knaliga v\u00f8ran i\u0301 s\u00f8guni, sum hevur skapt no\u0301gv mest peningaligan vinning."}, {"text_idx": "#000023", "text": "Takk fyri at tit lurta\u00f0u\u201d"}, {"text_idx": "#000024", "text": "A\u0301 si\u0301num twitter profili hevur Levi lagt uppfylgjandi tilfar u\u0301t sum dokumentatio\u0301n fyri si\u0301num pa\u0301haldum."}, {"text_idx": "#000025", "text": "Leinki\u00f0 hann vi\u0301sir til: Serious adverse events of special interest following mRNA COVID-19 vaccination in randomized trials in adults"}, {"text_idx": "#000026", "text": "Leinkini hann vi\u0301sir til her: Increased emergency cardiovascular events among under-40 population in Israel during vaccine rollout and third COVID-19 wave"}, {"text_idx": "#000027", "text": "og: Patients with heart conditions/strokes from 2017-present day"}, {"text_idx": "#000029", "text": "og: Temporary mild damage to heart muscle cells after Covid-19 booster vaccination"}, {"text_idx": "#000034", "text": "Vit hava a\u0301\u00f0ur skriva\u00f0 um kenda bretska yvirl\u00e6knan i\u0301 hjartasju\u0301kum Dr. Aseem Malhotra, sum var millum tey fyrstu at koppseta seg i\u0301 Bretlandi, og sum var i\u0301 Good Morning Britain og eggja\u00f0i \u00f8llum til at lata seg koppseta, sum herfyri kom vi\u00f0 somu a\u0301heitan sum Levi, at ste\u00f0ga\u00f0 ver\u00f0ur i\u0301 stundini at koppseta. Ta\u00f0 kanst tu\u0301 lesa og si\u0301ggja meira til her:"}, {"text_idx": "#000035", "text": "Hinvegin: Stj\u00f8rnul\u00e6kni i\u0301 sjo\u0301nvarpi heitti a\u0301 \u00f8ll at koppseta seg, sigur nu\u0301 \"ste\u00f0ga i\u0301 stundini\""}, {"text_idx": "#000036", "text": "Ein annar kendur vi\u0301sindama\u00f0ur og l\u00e6kni, sum kom fram alment hin 15. januar og ba\u00f0 um at mRNAkoppsetingin ver\u00f0ur ste\u00f0ga\u00f0, er Joseph Fraiman, sum er bra\u0301\u00f0feingisl\u00e6kni og kliniskur vi\u0301sindama\u00f0ur u\u0301r Louisiana. Hann sigur, at kovid-koppsetingarnar vi\u00f0 mRNA kunnu elva til a\u0301lvarslig hja\u0301a\u0301rin millum fo\u0301lk, herundir bra\u0301dligan hjartadey\u00f0a."}, {"text_idx": "#000037", "text": "Breaking! Researcher claims mRNA COVID-19 vaccines can increase serious adverse events; calls for it to be withdrawn from the market"}, {"text_idx": "#000039", "text": "***Takk fyri at tu\u0301 vitjar hinvegin.fo"}, {"text_idx": "#000040", "text": "Um tu\u0301 heldur at arbei\u00f0i\u00f0 vit gera, hevur ty\u0301dning, so er tu\u0301 v\u00e6lkomin at stu\u00f0la okkum vi\u00f0 eini fastari flyting ella eingangs upph\u00e6dd a\u0301 konto nr 9865 1039800 - solei\u00f0is at vit kunnu fa\u0301a meira upply\u0301sandi tilfar u\u0301t til f\u00f8royingar. Allur stu\u00f0ul ger mun og er k\u00e6rkomin."}, {"text_idx": "#000041", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000044", "text": "\"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 teksti"}, {"text_idx": "#000048", "text": "Her er samr\u00f8\u00f0an vi\u00f0 professor Glenn Diesen i\u0301 fullum li\u0301ki"}, {"text_idx": "#000049", "text": "\"Vit stongdu ikki ein einasta McDonalds, ta\u0301 i\u00f0 USA gj\u00f8rdi innra\u0301s i\u0301 Irak\" - klipp u\u0301r samr\u00f8\u00f0u vi\u00f0 Glenn Diesen, professara"}, {"text_idx": "#000051", "text": "\"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 tekstiUttanlands Er Putin ein kri\u0301gsgalin einar\u00e6\u00f0isharri, sum einans ynskir russiskt heimsveldi? Pra\u0301t vi\u00f0 Jeff Sachs vi\u00f0 F\u00d8 tekstiUttanlands"}]